Kasnan kubo (Rotterdam)

E kasnan kubo (hulandes: kubuswoningen) na Rotterdam ta konsistí di 38 kas riba pia den forma kubo i 13 "kubo komersial", situá na Blaak den serkania di Oude Haven. E kompleho a wòrdu konstruí entre 1982 i 1984, depsues ku e plannan a wòrdu presentá pa promé biaha na 1978. E diseño di e arkitekto Piet Blom ta un variante di kasnan kubo na Helmond ku un midí poko mas grandi. Algun di e kasnan ta pará riba un viadukto elevá ta wòrdu yamá ofisialmente Overblaak, pero henter e kompleho ta konosí komo Blaakse Bos. E kasnan tin forma kubo di kèntel riba pia i p'esei ta konosí tambe komo paalwoningen of boomwoningen.